ΑΠΟΦΑΣΕΙΣ
Αριθμ. 6387
Καθορισμός διαδικασίας και προθεσμίας υποβολής αίτησης νομιμοποίησης της περ. β και γ της
παρ. 4 του άρθρου 31 του ν. 2160/1993.
ΟΙ ΥΠΟΥΡΓΟΙ
ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ - ΤΟΥΡΙΣΜΟΥ
Έχοντας υπόψη
Α. τις διατάξεις:
1. Του ν. 2160/1993 «Ρυθμίσεις για τον Τουρισμό και
άλλες διατάξεις.» (Α’ 118) και ειδικότερα το τελευταίο
εδάφιο της περ. γ’ της παρ. 4 του άρθρου 31,
2. του άρθρου 1 του ν. 4276/2014 «Απλούστευση διαδικασιών λειτουργίας τουριστικών επιχειρήσεων και
τουριστικών υποδομών, ειδικές μορφές τουρισμού και
άλλες διατάξεις» (Α’ 155),
3. του άρθρου 90 του Κώδικα Νομοθεσίας για την Κυβέρνηση και τα κυβερνητικά όργανα που κυρώθηκε με
το άρθρο πρώτο του π.δ. 63/2005 (Α’ 98), σε συνδυασμό
με την παρ. 22 του άρθρου 119 του ν. 4622/2019 (Α’ 133)
4. του ν. 4727/2020 «Ψηφιακή Διακυβέρνηση (Ενσωμάτωση στην Ελληνική Νομοθεσία της Οδηγίας (ΕΕ)
2016/2102 και της Οδηγίας (ΕΕ) 2019/1024) Ηλεκτρονικές Επικοινωνίες (Ενσωμάτωση στο Ελληνικό Δίκαιο της
Οδηγίας (ΕΕ) 2018/1972) και άλλες διατάξεις» (Α’ 184) και
ιδίως το άρθρο 22 αυτού,
5. του π.δ. 127/2017 «Οργανισμός του Υπουργείου
Τουρισμού» (Α’ 157),
6. του π.δ. 132/2017 «Οργανισμός Υπουργείου Περιβάλλοντος και Ενέργειας (Υ.Π.ΕΝ)» (Α’ 160),
7. του π.δ. 79/2023 «Διορισμός Υπουργών, Αναπληρωτών Υπουργών και Υφυπουργών» (Α’ 131),
8. της υπ’ αρ. 74103/5569/8-7-2023 κοινής απόφασης
του Πρωθυπουργού και του Υπουργού Περιβάλλοντος
και Ενέργειας «Ανάθεση αρμοδιοτήτων στον Υφυπουργό
Περιβάλλοντος και Ενέργειας, Νικόλαο Ταγαρά» (Β’ 4408),
9. της υπ’ αρ. 14574/19.07.2022 κοινής απόφασης των
Υπουργών Περιβάλλοντος και Ενέργειας και Τουρισμού
«Καθορισμός διαδικασίας νομιμοποίησης της περ. β και
γ της παρ. 4 του άρθρου 31 του ν. 2160/1993» (Β’ 4027).
Β. Την ανάγκη ορισμού νέας προθεσμίας υποβολής
αίτησης νομιμοποίησης της περ. β και γ της παρ. 4 του
άρθρου 31 του ν. 2160/1993, των φορέων διαχείρισης
των τουριστικών λιμενικών εγκαταστάσεων που λειτουργούν την 1.1.2022.
Γ. Το γεγονός ότι με τις διατάξεις της παρούσας θεσπίζεται νέα διοικητική διαδικασία στο ΕΜΔΔ -ΜΙΤΟΣ, με
επίσημο τίτλο: «Καθορισμός διαδικασίας και προθεσμίας
υποβολής αίτησης νομιμοποίησης της περ. β και γ της
παρ. 4 του άρθρου 31 του ν. 2160/1993».
Δ. Την υπ’ αρ. 3106/20.02.2025 εισήγηση της Προϊσταμένης Γενικής Διεύθυνσης Οικονομικών και Διοικητικών
Υπηρεσιών του Υπουργείου Τουρισμού, σύμφωνα με την
οποία η έκδοση της παρούσας δεν επιφέρει δημοσιονομική επιβάρυνση στον προϋπολογισμό του Υπουργείου
Τουρισμού.
Άρθρο 1
Πεδίο εφαρμογής
Στο πεδίο εφαρμογής της παρούσας εμπίπτουν οι
εντασσόμενες στις διατάξεις του Κεφαλαίου Γ του
ν. 2160/93, θαλάσσιες τουριστικές υποδομές (τουριστικοί λιμένες, καταφύγια κ.λπ.) αρμοδιότητας του Υπουρ-
γείου Τουρισμού, οι οποίες αιτούνται τη νομιμοποίηση
των καθ’ υπέρβαση της χωροθέτησης ή χωρίς άδεια
έργων και εγκαταστάσεων εντός της χερσαίας και θαλάσσιας ζώνης αυτών σύμφωνα με τις περ. β και γ της
παρ. 4 του άρθρου 31 του ν. 2160/1993.
Άρθρο 2
Δικαίωμα υπαγωγής και προϋποθέσεις υπαγωγής
1. Δικαίωμα υπαγωγής στη διαδικασία νομιμοποίησης των περ. β και γ της παρ. 4 του άρθρου 31 του ν.
2160/1993, έχουν οι κατά την παρ. 3 του άρθρου 29 του
ν. 2160/93 φορείς διαχείρισης τουριστικών λιμένων, ήτοι
κάθε φυσικό ή νομικό πρόσωπο δημοσίου ή ιδιωτικού
δικαίου το οποίο έχει αναλάβει με σύμβαση (μετά του
Δημοσίου ή μετά της «Ελληνικά Τουριστικά Ακίνητα Ανώνυμη Εταιρία») την κατασκευή, λειτουργία και εκμετάλ-
λευση τουριστικού λιμένα σύμφωνα με τις διατάξεις του
ανωτέρω νόμου.
Οι φορείς διαχείρισης τουριστικών λιμένων υποβάλλουν στην αρμόδια υπηρεσία του Υπουργείου Τουρι-
σμού, τη σχετική αίτηση δια των νόμιμων εκπροσώπων
τους.
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
28 Απριλίου 2025
ΤΕΥΧΟΣ  ΔΕΥΤΕΡΟ
Αρ. Φύλλου 2027
29.04.2025 14:35:53
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 2027/28.04.2025
2. Προϋπόθεση για τη νομιμοποίηση της καθ’ υπέρβασιν χωροθέτησης είναι:
α) Ο τουριστικός λιμένας να βρίσκεται αποδεδειγμένα
σε λειτουργία την 1.1.2022,
β) οι υπερβάσεις δόμησης των εγκαταστάσεων στη
χερσαία ζώνη του λιμένα να υπάγονται στις επιδεκτικές
τακτοποίησης διατάξεις του ν. 4495/2017 (Α’ 171), ως
εκάστοτε ισχύει,
γ) η συμμόρφωση του φορέα διαχείρισης προς τις διατάξεις περιβαλλοντικής αδειοδότησης ως κάθε φορά
ισχύει.
Άρθρο 3
Αρμόδια Αρχή επί της διαδικασίας
1. Αρμόδια αρχή για την εφαρμογή της παρούσας και
για την παραλαβή των σχετικών αιτήσεων είναι η Διεύθυνση Χωρικού Σχεδιασμού και Υποδομών του Υπουρ-
γείου Τουρισμού. Επί των αιτήσεων συντάσσεται εισήγηση από την αρμόδια Διεύθυνση του προηγούμενου
εδαφίου, η οποία διαβιβάζεται στην Επιτροπή Λιμένων,
της παρ. 2 του άρθρου 30 του ν. 2160/1993, για τη διατύπωση γνώμης στον Υπουργό Τουρισμού προκειμένου
να εκδοθεί η προβλεπόμενη απόφαση νομιμοποίησης
του πρώτου εδαφίου των περ. β και γ της παρ. 4 του
ν. 2160/1993.
Άρθρο 4
Προθεσμία υποβολής αίτησης νομιμοποίησης,
Οι αιτήσεις υποβάλλονται αρχής γενομένης από την
ημερομηνία έκδοσης της παρούσης και εντός αποκλειστικής προθεσμίας έξι (6) μηνών συνοδευόμενες από
το σύνολο των δικαιολογητικών του άρθρου 5 της παρούσας.
Άρθρο 5
Διαδικασία και δικαιολογητικά
Για την υπαγωγή στις διατάξεις της παρούσας ο αρμόδιος φορέας διαχείρισης, ως νομίμως εκπροσωπεί-
ται, υποβάλλει αίτηση υπαγωγής σε νομιμοποίηση των
περ. β και γ της παρ. 4 του άρθρου 31 συνοδευόμενη
από τα δικαιολογητικά ως αναφέρονται στην παρ. Β της
παρούσας.
Α. Διαδικασία
1. Σε διάστημα ενενήντα (90) ημερών από την υποβολή της αίτησης νομιμοποίησης, η αρμόδια αρχή του
άρθρου 3 ελέγχει τα υποβληθέντα δικαιολογητικά ως
προς την πληρότητά τους, σε περίπτωση διαπίστωσης
ελλείψεων ενημερώνεται σχετικά ο φορέας διαχείρισης
και εισάγει το θέμα στην Επιτροπή Τουριστικών Λιμένων.
2. Η Επιτροπή Λιμένων χορηγεί γνώμη για τη νομιμοποίηση του τουριστικού λιμένα κατόπιν σχετικής εισή-
γησης από την αρμόδια αρχή του άρθρου 3.
3. Η αποκλειστική προθεσμία έκδοσης απόφασης νομιμοποίησης εκκινεί σε περίπτωση υποβολής φακέλου
με πλήρη δικαιολογητικά από το χρονικό σημείο υποβολής του αιτήματος άλλως σε περίπτωση υποβολής
ελλιπούς φακέλου από το χρονικό σημείο υποβολής των
αναγκαίων συμπληρωματικών στοιχείων.
4. Η έκδοση της απόφασης νομιμοποίησης του Υπουργού Τουρισμού επιφέρει την επικαιροποίηση χωροθέ-
τησης της θαλάσσιας τουριστικής υποδομής κατά την
έννοια του άρθρου 31 του ν. 2160/1993.
5. Με την έκδοση της απόφασης νομιμοποίησης ο φορέας διαχείρισης οφείλει εντός 20 ημερών να αιτηθεί την
έγκριση λειτουργίας τουριστικού λιμένα σύμφωνα με τα
οριζόμενα στο Κεφάλαιο ΛΘ’, του ν. 4442/2016 (Α’ 230).
Β. Δικαιολογητικά
1. Η αίτηση υπαγωγής πρέπει να συμπεριλαμβάνει το
σύνολο των αυθαίρετων κατασκευών ή χρήσεων ή για
κάθε μεμονωμένο αυτοτελή χώρο που αποτελεί αντικείμενο του έργου. Η αίτηση υπαγωγής κατά το σκέλος
αυτό υπέχει θέση υπεύθυνης δήλωσης σύμφωνα με το
άρθρο 8 του ν. 1599/1986, ως προς την αληθή έκταση
των πολεοδομικών υπερβάσεων και την πραγματική
έκτασή τους στον χερσαία και θαλάσσια ζώνη του λιμένα. Στο κείμενο της αίτησης πρέπει να αναγράφονται τα
στοιχεία του αιτούντος φυσικού ή νομικού προσώπου,
ο Αριθμός Φορολογικού Μητρώου (ΑΦΜ) και η Δημόσια Οικονομική Υπηρεσία (ΔΟΥ) στην οποία υπάγεται.
Στην ίδια αίτηση δηλώνεται και ο διακριτικός τίτλος του
Φορέα Διαχείρισης του τουριστικού λιμένα, το είδος της
υπέρβασης, το εμβαδόν, η χρήση της αυθαίρετης κατασκευής, η ημερομηνία ολοκλήρωσης της κατασκευής ή
εγκατάστασης της αυθαίρετης χρήσης σε αυτό.
2. Η αίτηση συνοδεύεται από Τεχνική έκθεση, εξουσιοδοτημένων, αρμόδιων μηχανικών, με περιγραφή του χω-
ροθετημένου και τροποποιημένου έργου ή της δραστηριότητας με πλήρη καταγραφή της τροποποίησης, ή της
αυθαίρετης κατασκευής ή αυθαίρετης αλλαγής χρήσης
της υφιστάμενης εγκατάστασης ή του έργου, καθώς και
των αποκλίσεων (διαφοροποιήσεων) των υλοποιημένων
μεγεθών του τουριστικού λιμένα, των υφιστάμενων χρήσεων γης, όρων και περιορισμών δόμησης, σε σχέση με
την εγκριτική απόφαση χωροθέτησης και τις οριστικές
μελέτες της.
3. Συνυποβάλλονται με την τεχνική έκθεση και τα ακόλουθα:
α) Νομιμοποιητικά έγγραφα εκπροσώπησης του φορέα διαχείρισης.
β) Εκδοθείσες εγκριτικές αποφάσεις των υφιστάμενων
υποδομών (ιστορικά στοιχεία) τίτλοι ιδιοκτησίας, πιστοποιητικά ιδιοκτησίας/κτηματολογικό φύλλο ή απόσπα-
σμα κτηματολογικού διαγράμματος, ή και αποδεικτικά
στοιχεία νομιμότητας των υφιστάμενων υποδομών, ή και
στοιχεία νομιμότητας της κατασκευής (βεβαίωση, άδεια,
ή έγγραφο της κατά περίπτωση αρμόδιας Υπηρεσίας του
οικείου Δήμου ή της Περιφέρειας),
γ) Δημόσια έγγραφα, αεροφωτογραφίες, φωτογραφίες, από τα οποία αποδεικνύεται ο χρόνος ολοκλήρωσης
της κατασκευής και ο χρόνος έναρξης της χρήσης.
δ) Αντίγραφο του φακέλου υπαγωγής ως προς τις
υπερβάσεις δόμησης με πλήρη αποτύπωση των αυθαίρετων κτισμάτων ή κατασκευών, στις διατάξεις του
ν. 4495/2017 (Α’ 171), ως εκάστοτε ισχύει, μετά των βεβαιωμένων οφειλών προστίμων και εκδοθεισών παρα-
στατικών.
ε) Τοπογραφικό διάγραμμα κλίμακας 1:500 ή 1:1.000,
εξαρτημένο από το κρατικό σύστημα συντεταγμένων,
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 2027/28.04.2025
σύμφωνα με τις ισχύουσες προδιαγραφές, (ως φυσικό
αντικείμενο και ψηφιακή υποβολή) στο οποίο εμφαίνονται κατ’ ελάχιστον η υλοποιημένη χερσαία και θαλάσσια
ζώνη λιμένα, τα όρια της ιδιοκτησίας, με τις τυχούσες εκ
της εγκριτικής απόφασης χωροθέτησης αποκλίσεις, η
καθορισμένη οριογραμμή αιγιαλού και παραλίας και του
παλαιού αιγιαλού, καθώς και τυχόν πρόταση καθορισμού
νέων οριογραμμών αιγιαλού και παραλίας. Διευκρινίζεται ότι ως "Τοπογραφικό Διάγραμμα", νοείται τοπο-
γραφικό διάγραμμα εξαρτημένο από το ισχύον κρατικό
τριγωνομετρικό δίκτυο (ΕΓΣΑ), συντασσόμενο κατά τις
ισχύουσες προδιαγραφές (τοπογραφικό διάγραμμα της
οικοδομικής αδείας ή της άδειας δόμησης εφόσον υφίσταται ή της δήλωσης υπαγωγής σε οποιονδήποτε νόμο
περί αυθαιρέτων ή του προσαρτώμενου τοπογραφικού
σε δικαιοπραξία).
στ) Ορθοφωτοχάρτης κλίμακας 1:500 ή 1:1000, εκδοθείς από τη Δημόσια Υπηρεσία «Ελληνικό Κτηματολό-
γιο», στον οποίο αποτυπώνονται:
αα. Η ακριβής θέση και αποτύπωση της εγκατάστασης ή του έργου κατά την ημερομηνία υποβολής της
αίτησης, (εγκεκριμένα και υλοποιημένα όρια ζώνης του
τουριστικού λιμένα),
ββ. οι οριογραμμές αιγιαλού, παραλίας, παλαιού αιγιαλού και της καθορισμένης χερσαίας και θαλάσσιας
ζώνης του τουριστικού λιμένα (Τ.Λ.), της Ζώνης λιμένα
όπου υπάρχει ή της Ζ.Λ. σε περιοχές που έχει συντελεστεί
εξομοίωση του χώρου με Ζ.Λ., μετά τις σχετικές δημοσιευμένες αποφάσεις,
γγ. τα όρια της έκτασης αρμοδιότητας της ΕΤΑΔ Α.Ε. ή
του ΤΑΙΠΕΔ ή άλλου φορέα κ.α.,
δδ. οι υφιστάμενες εγκαταστάσεις, εντός του τουριστικού λιμένα, οι υφιστάμενες χρήσεις και δραστηριότητες
του λιμένα,
εε. οι θέσεις αγκυροβολίας των πλοίων ή σκαφών.
ζ) Μελέτη επάρκειας -αντοχής, συνοδευόμενη από
Υπεύθυνες Δηλώσεις αρμόδιων μηχανικών που αναλαμβάνουν την ευθύνη της στατικής, ηλεκτρομηχανολο-
γικής ασφάλειας ή και κάθε άλλης αναγκαίας μελέτης
ασφαλείας κατά περίπτωση λαμβάνοντας υπόψη την
κατασκευή και τις εγκαταστάσεις. Σε αυτήν δύνανται να
περιλαμβάνονται έκθεση συλλογής στοιχείων και πληροφοριών, αποτύπωση τεκμηρίωσης, σχέδιο αποτύπωσης
του φέροντος οργανισμού, παρουσίασης ενδεχόμενων
βλαβών, έκθεση αποτίμησης φέρουσας ικανότητας, παθολογίας της κατασκευής και τα στοιχεία τρωτότητας
αυτής, τεύχη υπολογισμών, αναλύσεων και ελέγχων και
ότι άλλο δύναται να τεκμηριώσει την επάρκεια και ασφάλεια της υφιστάμενης υποδομής του τουριστικού λιμένα.
η) Για την περίπτωση των λιμενικών υποδομών πλέον
της ανωτέρω μελέτης επάρκειας δύναται να ζητηθεί και
ακτομηχανική ή κυματική μελέτη λαμβάνοντας υπόψη
το είδος και το μέγεθος των υλοποιημένων έργων και
αποκλίσεων.
θ) Σχέδιο γενικής διάταξης κλίμακας 1:1.000 των υφιστάμενων έργων και εγκαταστάσεων, στο οποίο εμφαί-
νονται τα δικαιολογητικά β’ και γ’ της παρ. 2 του άρθρου
31 του ν.2160/93 με αποτυπωμένη την υλοποιημένη κατάσταση των έργων και εγκαταστάσεων.
ι) Μελέτη περιβαλλοντικών επιπτώσεων για τις πρόσθετες υπό νομιμοποίηση κατασκευές και αίτηση εγκρί-
σεως αυτών στο (ΚΕΣΠΑ). Ως προς τη χορήγηση άδειας
ή έγκρισης λειτουργίας ως προς τις πρόσθετες νομιμοποιημένες κατασκευές από περιβαλλοντικής απόψεως
επαρκεί η έγκριση του ΚΕΣΠΑ.
Άρθρο 6
Έναρξη ισχύος
1. Από την έναρξη ισχύος της παρούσας καταργείται η
υπ’ αρ. 14574/19.07.2022 κοινή απόφαση των Υπουργών
Περιβάλλοντος και Ενέργειας και Τουρισμού «Καθορισμός διαδικασίας νομιμοποίησης της περ. β της παρ. 4
του άρθρου 31 του ν. 2160/1993» (Β΄ 4027).
Η απόφαση ισχύει από τη δημοσίευσή της στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 7 Απριλίου 2025
Οι Υπουργοί
Υφυπουργός
Περιβάλλοντος και Ενέργειας
Τουρισμού
ΝΙΚΟΛΑΟΣ ΤΑΓΑΡΑΣ
ΟΛΓΑ ΚΕΦΑΛΟΓΙΑΝΝΗ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 2027/28.04.2025
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αιτήματος στην ηλεκτρονική διεύθυνση feksales@et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
στην ηλεκτρονική διεύθυνση feksales@et.gr.
-   Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,20 €. Το κόστος ενός έγχρωμου
ΦΕΚ από 1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού)
προσαυξάνεται κατά 0,30 €.
-  To τεύχος Α.Σ.Ε.Π. διατίθεται δωρεάν.
-   Υπάρχει δυνατότητα ετήσιας συνδρομής οποιουδήποτε τεύχους σε έντυπη μορφή μέσω
του Τμήματος Πωλήσεων και Συνδρομητών.
• Τρόποι αποστολής κειμένων προς δημοσίευση:
Α.  Αποστολή των εγγράφων προς δημοσίευση στο ΦΕΚ στην ηλεκτρονική διεύθυνση
https://eservices.et.gr. Σχετικές εγκύκλιοι και οδηγίες στην ηλεκτρονική διεύθυνση του
Εθνικού Τυπογραφείου (www.et.gr) στη διαδρομή Ανακοινώσεις ----> Εγκύκλιοι.
Β.  Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν είτε
να αποστέλλουν ταχυδρομικά, είτε να καταθέτουν με εκπρόσωπό τους κείμενα προς δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Ταχυδρομική Διεύθυνση: Καποδιστρίου 34, 10432 Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000
Ιστότοπος: www.et.gr
Πληροφορίες σχετικά με την λειτουργία του ιστότοπου: helpdesk.et@et.gr
Αποστολή εγγράφων προς δημοσίευση στο ΦΕΚ στην ηλεκτρονική διεύθυνση
https://eservices.et.gr
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γραφείο 3 και τηλεφ. κέντρο 210 5279000)
Παραλαβή Δημοσιευτέας Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα έως και Παρασκευή: 8:00 - 13:30

[Source: 20250202027.pdf | Tokens: 14431]